ทลาย 2 ผับดัง มั่วยานรก เปิดเกินเวลา
แปดริ้วกับสัตหีบ ฉี่ม่วงอื้อ-มีเด็ก14,ชุดปฏิบัติการพิเศษกรมการปกครองร่วมกับกรมพินิจและคุ้มครองเด็กและเยาวชน ป.ป.ท. และ ป.ป.ส. ลุยค้นสถานบันเทิง 2 แห่งลอบเปิดเกินเวลาและมั่วยานรก จุดแรกบุกร้านดังเมืองแปดริ้ว เจอนักเที่ยวกว่าครึ่งพัน มีเยาวชนอายุต่ำกว่า 20 ปีถึง 150 คน เด็กสุดแค่ 14 ปี จับตรวจปัสสาวะเรียงตัวเจอฉี่ม่วง 89 คน ยึดยาทิ้งเกลื่อนกลาด และปืนอีก 2 กระบอก อีกจุดแยกจู่โจมร้านฮิตใน อ.สัตหีบ จ.ชลบุรี พบฉี่ม่วง 14 คน คุมตัวคนดูแลและเจ้าของแจ้ง 8 ข้อหาพร้อมชงเรื่องให้ผู้ว่าฯ 2 จังหวัด สั่งปิด 5 ปี,เจ้าหน้าที่ลุยค้นผับ 2 แห่งในเมืองแปดริ้วและสัตหีบ เจอยาเสพติดเกลื่อนและนักเที่ยวฉี่ม่วงนับร้อย เปิดเผยเมื่อเวลา 01.45 น. วันที่ 15 มิ.ย. เจ้าหน้าที่ชุดปฏิบัติการพิเศษ กรมการปกครอง นำโดย นายรณรงค์ ทิพย์ศิริ ผู้อำนวยการส่วนกำกับสืบสวนและปราบปราม สำนักการสอบสวนและนิติการ กรมการปกครอง ร่วมกับนายประทีป โกมลบุตร ผู้ตรวจราชการ กรมพินิจและคุ้มครองเด็กและเยาวชน นายแพทย์นิพนธ์ ชินานนท์เวช ผู้อำนวยการสำนักงานคณะกรรมการควบคุมเครื่องดื่มแอลกอฮอล์ กรมควบคุมโรค นายจงเจิด นาไร นักสืบสวนสอบสวนชำนาญการพิเศษ สำนักงาน ป.ป.ท. และนายวิสิทธิ์ ผลโภค นักสอบสวนชำนาญการ สำนักงาน ป.ป.ส. เข้าตรวจค้นสถานบันเทิงลักลอบเปิดเกินเวลาที่กฎหมายกำหนด 2 แห่งตามคำสั่งของศูนย์อำนวยการประสานกำกับติดตามการปฏิบัติตามคำสั่งของหัวหน้า คสช.ที่ 22/2558 (ศอ.กต.),เจ้าหน้าที่กระจายกำลังเป็น 2 ชุดเข้าปฏิบัติการร้านเป้าหมาย 2 จุดพร้อมกัน จุดแรกชื่อร้าน Dome Party & Music ผับชื่อดังริมถนนศรีโสธรตัดใหม่ ต.หน้าเมือง อ.เมืองฉะเชิงเทรา ก่อนหน้านี้เจ้าหน้าที่แฝงตัวเข้าไปสืบสวนหาหลักฐานพบร้านแห่งนี้เปิดเกินเวลาที่กฎหมายกำหนดทุกคืนถึงตี 3 และพบวัยรุ่นมีพฤติกรรมมั่วยาเสพติดภายในร้าน เมื่อเจ้าหน้าที่ไปถึงพบว่าร้านยังเปิดให้บริการปกติ นักเที่ยวกว่า 600 คนพากันแตกตื่นพยายามวิ่งหลบหนี แต่ถูกเจ้าหน้าที่ปิดล้อมคุมตัวไว้ได้ ตรวจค้นพบปืน .45 จำนวน 1 กระบอกพร้อมกระสุน 8 นัด ปืน 9 มม.พร้อมกระสุน 8 นัด ยาเสพติดชนิดต่างๆที่นักเที่ยวแอบทิ้งไว้เกลื่อน แยกเป็นยาบ้า 4 เม็ด ยาเคและยาไอซ์รวม 90 ห่อ ยาอี 25 เม็ด กัญชา 2 ห่อและอุปกรณ์การเสพจำนวนมาก,ส่วนผลตรวจปัสสาวะพบฉี่ม่วง 89 คน แยกเป็นชาย 54 คน หญิง 35 คน ไม่พกบัตรประชาชน 211 คน เยาวชนอายุต่ำกว่า 20 ปี 150 คน ต่ำสุดอายุเพียง 14 ปี เบื้องต้นเจ้าหน้าที่คุมตัวนางชุลีพร กฤตยพงษ์ ผู้รับใบอนุญาตสถานบริการมาสอบสวนดำเนินคดี 8 ข้อหาประกอบด้วย 1.ยินยอมหรือปล่อยปละละเลยให้ผู้มีอายุต่ำกว่า 20 ปีบริบูรณ์เข้าไปใช้บริการ 2.เปิดทำการเกินกว่าเวลาตามที่กฎหมายกำหนด 3.ยินยอมหรือปล่อยปละละเลยให้มีการกระทำความผิดเกี่ยวกับยาเสพติดในสถานบริการ 4.ยินยอมหรือปล่อยปละละเลยให้มีการนำอาวุธเข้าไปในสถานบริการ 5.ไม่ตรวจเอกสารราชการที่มีภาพถ่ายและระบุอายุของผู้ซึ่งเข้าไปในสถานบริการ 6.ขายเครื่องดื่มแอลกอฮอล์แก่ผู้มีอายุต่ำกว่า 20 ปีบริบูรณ์ 7.ขายเครื่องดื่มแอลกอฮอล์ในเวลาห้ามขาย และ 8.ยุยงส่งเสริมหรือยินยอมให้เด็กประพฤติตนไม่สมควร,ขณะที่กำลังอีกชุดเข้าตรวจค้นร้าน เวก้า สัตหีบ ริมถนนสุขุมวิท ต.สัตหีบ อ.สัตหีบ จ.ชลบุรี หลังพบเปิดเกินเวลาถึงตี 4 ผลการตรวจค้นพบนักเที่ยวมีฉี่สีม่วง 14 คน เป็นชาย 9 คน หญิง 5 คน และมีเยาวชนใช้บริการ 16 คน ไม่พกบัตรประชาชน 71 คน และพบยาเค 6 ซอง ก่อนแจ้งข้อกล่าวหาเจ้าของผับ 7 ข้อหาคือ 1.เปิดทำการเกินกว่าเวลาที่กฎหมายกำหนด 2.ยินยอมหรือปล่อยปละละเลยให้ผู้มีอายุต่ำกว่า 20 ปีบริบูรณ์เข้าไปใช้บริการ 3.ยินยอมหรือปล่อยปละละเลยให้มีการกระทำความผิดเกี่ยวกับยาเสพติดในสถานบริการ 4.ขายเครื่องดื่มแอลกอฮอล์ในเวลาห้ามขาย 5.ยุยงส่งเสริมหรือยินยอมให้เด็กประพฤติตนไม่สมควร 6.ขายเครื่องดื่มแอลกอฮอล์แก่ผู้มีอายุต่ำกว่า 20 ปีบริบูรณ์ และ 7.ไม่ตรวจเอกสารราชการที่มีภาพถ่ายและระบุอายุของผู้ซึ่งเข้าไปในสถานบริการ,นายประทีป โกมลบุตร ผู้ตรวจราชการกรมพินิจและคุ้มครองเด็กและเยาวชน กล่าวว่า ศอ.กต.ได้รับการร้องเรียนว่าสถานบันเทิงทั้ง 2 แห่งเปิดเกินเวลากฎหมายกำหนดและลักลอบซื้อขายยาเสพติดและเสพยากันแบบไม่เกรงกลัวกฎหมาย จึงประสานหน่วยงานที่เกี่ยวข้องวางแผนสืบสวนจับกุม และส่งเจ้าหน้าที่ไปสืบหาข้อมูลจนได้หลักฐานชัดเจน และนำกำลังเข้าตรวจค้นจับกุมดังกล่าว,ด้านนายรณรงค์ ทิพย์ศิริ ผู้อำนวยการส่วนกำกับสืบสวนและปราบปราม สำนักการสอบสวนและนิติการ กรมการปกครอง กล่าวว่า กรมการปกครองจะกวดขันปราบปรามสถานบริการที่ผิดกฎหมายอย่างจริงจังและต่อเนื่อง ฝากถึงผู้ประกอบการสถานบริการทั่วประเทศว่าขอให้มีความรับผิดชอบต่อสังคม ประกอบธุรกิจอยู่ภายใต้กรอบกฎหมาย แต่หากผู้ประกอบการไม่ปฏิบัติตามกฎหมายแล้วจะส่งผลกระทบต่อความสงบเรียบร้อยของสังคมโดยรวม ดังนั้นเมื่อกระทำผิดกฎหมายและฝ่าฝืนคำสั่งอย่างชัดแจ้ง ฝ่ายปกครองจะเสนอให้ผู้ว่าราชการจังหวัดทั้ง 2 จังหวัดสั่งปิดสถานบริการทั้ง 2 แห่งตามคำสั่ง คสช.ที่ 22/2558 เป็นเวลา 5 ปี
ชุดปฏิบัติการพิเศษกรมการปกครองร่วมกับกรมพินิจและคุ้มครองเด็กและเยาวชน ป.ป.ท. และ ป.ป.ส. ลุยค้นสถานบันเทิง 2 แห่งลอบเปิดเกินเวลาและมั่วยานรก
ค้นสถานบันเทิง,มั่วยา,เปิดเกินเวลา,ฉี่ม่วง,แปดริ้ว,สัตหีบ,ข่าวหน้า1